oliverkinch/danmarks-statistik huggingface dataset:
Fortsat stort overskud på de offentlige finanser

24. marts 2023

I 2022 var der et overskud på 93,0 mia. kr. på de offentlige finanser. Det er på samme niveau som året før, hvor overskuddet var på 91,0 mia. kr. I 2021 skyldes overskuddet bl.a. høje indtægter fra pensionsafkastskatten på 63,8 mia. kr. I 2022 var indtægterne fra pensionsafkastskatten kun på 11,3 mia. kr. Det blev imidlertid delvist opvejet af stigninger i provenuet fra andre skatter, hvor personlige indkomstskatter steg med 26,6 mia. kr., og indtægterne fra moms steg med 15,1 mia. kr. Sammen med et fald i de samlede offentlige udgifter, gav det et stort overskud i 2022. Det skal bemærkes, at beskatningen af de indefrosne feriemidler gav staten ekstraordinære skatteindtægter på 20,1 mia. kr. i 2020 og 14,6 mia. kr. i 2021.

Regnskaber for offentlig forvaltning og service  2022 marts-version

24. marts 2023 - Nr. 104

Hent som PDF

Næste udgivelse: 5. juni 2023

Alle udgivelser i serien: Regnskaber for offentlig forvaltning og service

Kontakt

Martin Rasmussen, tlf. 24 77 42 71

Ida Balle Rohde, tlf. 61 24 24 85

Kilder og metode

Opgørelsen er udarbejdet inden for rammerne af Databasen for Integrerede Offentlige Regnskaber (DIOR). Det betyder, at de regnskabs- og budgetdokumenter, som ligger til grund, foreligger med nationalregnskabskoder på et meget detaljeret niveau. Det er muligt at få adgang til disse informationer mod betaling.

Vis hele teksten »
« Minimer teksten
Statistik­dokumentation

Offentlige finanser

Del sidens indhold
Markant færre opvarmer med naturgas i Østjylland

23. marts 2023

Bygningsopgørelsen pr. 1. januar 2023 viser, at det samlede bygningsareal i Danmark, der er opvarmet af centralvarme med naturgas, er faldet med 5,0 mio. m2 fra 95,0 mio. m2 til 90,0 mio. m2 svarende til et fald på 5,2 pct. på landsplan. Østjylland har det største procentvise fald på 10,3 pct. fra 9,9 mio. m2 til 8,9 mio. m2, efterfulgt af Nordjylland, der faldt med 7,2 pct. og Københavns omegn, der faldt med 6,2 pct. Ser man på antallet af bygninger i stedet, er faldet endnu mere markant, som det fremgår af figuren. I Østjylland bruger ca. 7.000 færre bygninger centralvarme med naturgas, hvilket svarer til et fald på 19,5 pct. De tættest sammenlignelige landsdele er Nordjylland og Sydjylland, der begge faldt med 11.1 pct.

Bestanden af bygninger  1. januar 2023

23. marts 2023 - Nr. 101

Hent som PDF

Næste udgivelse: 27. marts 2024

Alle udgivelser i serien: Bestanden af bygninger

Kontakt

Kasper Emil Freiman, tlf. 23 45 47 32

Majbrit Holst, tlf. 24 94 08 24

Kilder og metode

Opgørelsen over bygningsbestanden er foretaget ved udtræk fra Bygnings- og Boligregistret (BBR).

Vis hele teksten »
« Minimer teksten
Statistik­dokumentation

Bygningsopgørelsen
Arbejdsomkostninger steg mest i EU

23. marts 2023

I fjerde kvartal 2022 var de gennemsnitlige arbejdsomkostninger pr. time samlet set 5,9 pct. højere i den private sektor i EU sammenlignet med fjerde kvartal 2021. I de 19 lande, der deltager i Euro-samarbejdet steg arbejdsomkostningerne pr. time en smule mindre med 5,7 pct. i forhold til fjerde kvartal 2021. I USA var stigningen på 5,1 pct. Danmark havde i samme periode en stigning på 3,2 pct. Det skal bemærkes, at opgørelserne stadig kan være påvirket af COVID-19 og de afledte effekter af de forskellige statslige hjælpepakker. Se også afsnittet om Særlige forhold ved denne offentliggørelse.

Arbejdsomkostninger i EU og USA  4. kvt. 2022

23. marts 2023 - Nr. 100

Hent som PDF

Næste udgivelse: Ingen planlagt

Alle udgivelser i serien: Arbejdsomkostninger i EU og USA

Kontakt

Uwe Pedersen, tlf. 23 72 65 69

Kilder og metode

Årsstigningerne viser ændringerne i de samlede arbejdsomkostninger pr. time i den private sektor i forhold til det tilsvarende kvartal året før. EU-totalen er sammenvejet med BNP-vægte. Tallene for landene i EU er baseret på EU-harmoniserede opgørelser og kan derfor ikke direkte sammenlignes med de nationale lønindeks.
På trods af, at tallene er baseret på EU-harmoniserede opgørelser, er landenes årsstigninger ikke fuldt sammenlignelige, da der er visse forskelle i opgørelsesmetode mellem de enkelte lande.

Vis hele teksten »
« Minimer teksten
Statistik­dokumentation

Internationale arbejdsomkostningsindeks (Afsluttet)
Fortsat fremgang i negativ forbrugertillid

23. marts 2023

Forbrugertilliden for marts måned ligger på minus 23,1, og den er dermed lidt højere end sidste måneds tal på minus 25,1. Indikatoren er dermed forbedret for femte måned i træk. Gennemsnittet for de seneste seks måneder ligger på minus 28,4. Den lille stigning i forbrugertilliden skyldes primært markant fremgang i forbrugernes vurdering af Danmarks økonomiske situation i dag sammenlignet med for et år siden og forbrugernes forventninger til Danmarks økonomiske situation om et år sammenlignet med i dag. Samtidig er det forværrede syn på familiens nuværende økonomiske situation i dag sammenlignet med for et år siden med til at holde forbrugertilliden nede. Forbrugertilliden belyser befolkningens syn på den nuværende og fremtidige økonomiske situation.

Forbrugerforventninger  marts 2023

23. marts 2023 - Nr. 99

Hent som PDF

Næste udgivelse: 20. april 2023

Alle udgivelser i serien: Forbrugerforventninger

Kontakt

Zdravka Bosanac, tlf. 61 15 16 74

Theis Michaelsen, tlf. 24 48 80 75

Kilder og metode

Undersøgelsen gennemføres i første halvdel af hver måned via telefoninterviews og internetbesvarelser med et repræsentativt udsnit af befolkningen i alderen 16-74 år. En ændring i en indikator fra en måned til en anden skal normalt være over 5 for at være statistisk sikker. Der er ikke basis for at sæsonkorrigere forbrugertillidsindikatoren. 

Vis hele teksten »
« Minimer teksten
Statistik­dokumentation

Forbrugerforventninger

Del sidens indhold
Aftagende prisstigninger i både Danmark og EU

22. marts 2023

Den EU-harmoniserede inflation i Danmark faldt i februar 2023 til 8,3 pct. fra 8,4 pct. i januar 2023. I samme periode faldt den EU-harmoniserede inflation samlet i de 27 EU-lande fra 10,0 pct. til 9,9 pct., mens den i euroområdet faldt fra 8,6 pct. til 8,5 pct. I Danmark er det i høj grad prisændringer på gas, der trækker ned i den EU-harmoniserede inflation i februar i forhold til januar. I EU er det hovedsageligt prisændringer på brændstof, der trækker ned i forhold til januar.

EU-harmoniseret forbrugerprisindeks  februar 2023

22. marts 2023 - Nr. 97

Hent som PDF

Næste udgivelse: 24. april 2023

Alle udgivelser i serien: EU-harmoniseret forbrugerprisindeks

Kontakt

Christian Lindeskov, tlf. 21 22 28 57

Maya Drewsen, tlf. 20 36 69 89

Kilder og metode

HICP bliver opgjort på baggrund af de priser, forbrugerne betaler for varer og tjenester og måler forbrugerprisernes udvikling på en sammenlignelig måde i EU-landene, Island, Norge og Schweiz.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Del sidens indhold
Industrien købte el og naturgas for 20 mia. i 2022

22. marts 2023

Priserne på elektricitet og naturgas steg kraftigt i 2022, i forlængelse af store stigninger i 2021. Ved antagelse af et uændret forbrug af elektricitet og et 20 pct. mindre forbrug af naturgas sammenlignet med 2020 er det estimeret, at industriens udgifter til de to energiformer vil lande tæt på 20 mia. kr. i 2022 - mod ca. 5,7 mia. i 2020. De senest opgjorte priser viser, at for en mellemstor industrivirksomhed var elektricitet (inkl. distribution og nettoafgifter) tæt på fire gange så dyrt i andet halvår 2022 som for året 2020. Naturgas er steget endnu mere, og prisen var næsten fem gange så høj i andet halvår 2022 som i 2020, især påvirket af Ruslands invasion i Ukraine. Det skal nævnes, at europæiske markedspriser på elektricitet og naturgas de seneste måneder er faldet til et klart lavere niveau end i 2022.

Erhvervenes energiforbrug (Industrien) tillæg  2021

22. marts 2023 - Nr. 98

Hent som PDF

Næste udgivelse: Ingen planlagt

Alle udgivelser i serien: Erhvervenes energiforbrug (Industrien) tillæg

Kontakt

Ole Olsen, tlf. 29 77 14 98

Kilder og metode

Opgørelsen er udarbejdet ved kombination af statistik om energipriser, energiforbrug i industrien og økonomiske resultater for brancherne. Datakilderne er ikke fuldstændigt konsistente, hvorfor der er nogen usikkerhed knyttet til beregningerne. Overordnet vurderes opgørelsen at give et dækkende billede af effekten i industrien af de stigende priser på elektricitet og naturgas

Vis hele teksten »
« Minimer teksten
Statistik­dokumentation

Industriens energiforbrug
4.400 flere lønmodtagere i januar

21. marts 2023

I januar 2023 steg antallet af lønmodtagere med 4.400, hvilket svarer til en stigning på 0,1 pct. sammenlignet med december 2022. Bortset fra et lille fald i juli 2022 er lønmodtagerbeskæftigelsen steget 24 måneder i træk. I januar var der 2.976.900 personer med lønmodtagerjob. Tallene i denne offentliggørelse er foreløbige og korrigeret for normale sæsonudsving.

Beskæftigelse for lønmodtagere (md)  januar 2023

21. marts 2023 - Nr. 94

Hent som PDF

Næste udgivelse: 21. april 2023

Alle udgivelser i serien: Beskæftigelse for lønmodtagere (md)

Kontakt

Thomas Thorsen, tlf. 23 69 94 27

Mads Housø Hansen, tlf. 24 43 40 61

Kilder og metode

Statistikken belyser udviklingen i antal personer med lønmodtagerjob fra måned til måned. Statistikken bygger på arbejdsgivernes indberetninger til SKATs eIndkomst.

Vis hele teksten »
« Minimer teksten
Statistik­dokumentation

Beskæftigelse for lønmodtagere (md.)

Del sidens indhold
Nationalt transportarbejde giver vækst

21. marts 2023

Det samlede transportarbejde (gods gange distance) med danske lastbiler steg 2 pct. i fjerde kvartal 2022 sammenlignet med kvartalet før og endte på 3,8 mia. tonkm, når der korrigeres for sæsonudsving. Det er det nationale transportarbejde, der trækker væksten med en stigning på 3 pct., mens det internationale transportarbejde er faldet 6 pct. Faldet i det internationale transportarbejde skyldes udelukkende et fald i kørslen fra Danmark til udlandet på 12 pct., mens kørsel fra udlandet til Danmark er steget 10 pct. og den øvrige kørsel med danske lastbiler i udlandet, dvs. tredjelandskørsel og cabotage er steget 20 pct.

Godstransport med danske lastbiler  4. kvt. 2022

21. marts 2023 - Nr. 96

Hent som PDF

Næste udgivelse: 16. juni 2023

Alle udgivelser i serien: Godstransport med danske lastbiler

Kontakt

Henriette Erichsen, tlf. 29 77 56 38

Peter Ottosen, tlf. 30 42 91 91

Kilder og metode

Transportarbejdet er opgjort i måleenheden tonkm, som udtrykker produktet af varepartiets vægt og den tilbagelagte afstand med lastbilen. En tonkm er således det arbejde, der foregår, når et ton flyttes en km. Usikkerheden på det samlede transportarbejde for et kvartal er ca. +/- 6 pct. 

Vis hele teksten »
« Minimer teksten
Statistik­dokumentation

Godstransport med lastbiler
Fortsat flere offentligt beskæftigede i fjerde kvartal

21. marts 2023

Beskæftigelsen i offentlig forvaltning og service steg med 1.000 fra tredje til fjerde kvartal 2022, når der er taget højde for sæsonmønstre og omregnet til fuldtidsbeskæftigede. Det svarer til en stigning på 0,1 pct. Bortset fra et fald i andet kvartal 2022, så har den offentlige beskæftigelse været stigende i alle kvartaler siden andet kvartal 2020.

Beskæftigelse i offentlig forvaltning og service (kvt.)  4. kvt. 2022

21. marts 2023 - Nr. 95

Hent som PDF

Næste udgivelse: 21. juni 2023

Alle udgivelser i serien: Beskæftigelse i offentlig forvaltning og service (kvt.)

Kontakt

Mads Housø Hansen, tlf. 24 43 40 61

Kilder og metode

Statistikken belyser den kvartalsvise udvikling i antal beskæftigede lønmodtagere i offentlig forvaltning og service målt i betalte timer omregnet til fuld tid. Statistikken bygger på arbejdsgivernes indberet¬ninger til SKATs eIndkomst. Oplysningerne kombineres til statistikken med indberetninger af bl.a. kontonumre fra de offentlige lønsystemer med henblik på opgørelsen på formål. Statistikken opgøres udover på formål (COFOG) også på delsektorer.

Vis hele teksten »
« Minimer teksten
Statistik­dokumentation

Offentlig beskæftigelse (kvt.)
Vi bruger mest sand og grus

20. marts 2023

I 2021 var den indenlandske materialeanvendelse 24,5 tons pr. indbygger. Det er fire pct. mere end i 2020. Den indenlandske materialeanvendelse er vægten af materialeforbruget i den danske økonomi. Det opgøres som dansk ressourceindvinding (af råstoffer, afgrøder, fangst mv.) plus import fratrukket eksport. Sand og grus udgør den største andel med 11,5 tons pr. indbygger i 2021. Det svarer til 47 pct. af den samlede indenlandske materialeanvendelse. Til sammenligning var anvendelsen af fossil energi 3,7 tons pr indbygger, svarende til 15 pct. af den samlede materialeanvendelse pr. indbygger. Størstedelen (93 pct.) af anvendt sand og grus stammer fra dansk ressourceindvinding, og kun en lille andel stammer fra import. Sand og grus anvendes primært i bygge- og anlægsaktiviteter.

Materialestrømsregnskab  2021

20. marts 2023 - Nr. 93

Hent som PDF

Næste udgivelse: 20. marts 2024

Alle udgivelser i serien: Materialestrømsregnskab

Kontakt

Maria Skytte Christiansen, tlf. 24 25 42 07

Kilder og metode

Opgørelsen er baseret på en række statistikker om dansk ressourceudvinding samt udenrigshandelsstatistikken.

Vis hele teksten »
« Minimer teksten
Statistik­dokumentation

Materialestrømsregnskab
Flere går tidligt på pension trods færre på efterløn

17. marts 2023

I fjerde kvartal 2022 lå det samlede antal offentligt forsørgede på tidlig tilbagetrækning fra arbejdsmarkedet på 306.000. Tallet har været stigende igennem alle kvartaler i 2022, og siden fjerde kvartal 2021 er det steget med 17.400. Det skyldes flere personer på førtidspension, seniorpension og tidlig pension, mens antallet af efterlønsmodtagere og fleksydelsesmodtagere er faldet. Samtlige tal i denne NYT er omregnet til fuldtidsmodtagere og sæsonkorrigerede.

Offentligt forsørgede under folkepensionsalderen (kvt.)  4. kvt. 2022

17. marts 2023 - Nr. 92

Hent som PDF

Næste udgivelse: 16. juni 2023

Alle udgivelser i serien: Offentligt forsørgede under folkepensionsalderen (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Statistik­dokumentation

Offentligt forsørgede under folkepensionsalderen

Del sidens indhold
En fjerdedel af vareeksporten er udenlandsk ejet

16. marts 2023

Den danske vare- og tjenesteeksport er begge domineret af dansk ejede virksomheder. De udenlandsk ejede virksomheder stod for 27 pct. af vareeksporten i 2021, men kun for 11 pct. af antallet af eksportører. De udenlandsk ejede virksomheder stod for 17 pct. af tjenesteeksporten. Det viser statistikken om udenrigshandel, når man ser på virksomhederne bag handlen.

Udenrigshandel efter virksomhedskarakteristika  2021

16. marts 2023 - Nr. 91

Hent som PDF

Næste udgivelse: 27. november 2024

Alle udgivelser i serien: Udenrigshandel efter virksomhedskarakteristika

Kontakt

Pernille Leth Hougaard, tlf. 20 34 26 74

Aron Tsegay Besrat, tlf. 21 84 82 78

Kilder og metode

Udenrigshandel efter virksomhedskarakteristika er baseret på samkørsel af oplysninger om udenrigshandel med varer, udenrigshandel med tjenester og oplysninger om de enkelte virksomheder i erhvervsregister samt statistikerne over udenlandske firmer i Danmark og danske datterselskaber i udlandet. 
Statistikken over udenrigshandel med tjenester er baseret på en stikprøve, hvor udvalgte virksomheder indberetter tjenestehandel med udlandet, og de resterende virksomheders handel opregnes på baggrund af statistisk metode. Derfor er det kun de virksomheder, som indberetter direkte til statistikken, der kan tilknyttes virksomhedskarakteristika, mens den opregnede andel ender i gruppen ukendt. Endvidere indgår der i ukendt en række øvrige kilder, som ikke er baseret på direkte indberetning fra virksomhederne, herunder rejseposten, offentlige tjenester, fragt inkluderet i varehandel, privates køb fra udlandet. Se mere om udenrigshandel med tjenester i statistikdokumentationen.

Vis hele teksten »
« Minimer teksten
Statistik­dokumentation

Udenrigshandel med tjenester efter virksomhedskarakteristika

Udenrigshandel med varer efter virksomhedskarakteristika
Firmaernes salg faldt i januar

15. marts 2023

Firmaernes samlede salg ekskl. energi faldt 2,7 pct. fra december til januar, mens det indenlandske salg faldt 0,9 pct. Det er primært salget af tjenester til udlandet, der trækker det samlede salg ned, se mere i Nyt fra Danmarks Statistik 2023:85. Når firmaernes samlede salg ekskl. energi for november-januar sammenlignes med de foregående tre måneder, faldt salget med 4,4 pct. I samme periode faldt indenlandsk salg med 1,7 pct. Firmaernes salg i januar fortsætter dermed de senere måneders nedadgående trend. Salget er korrigeret for normale sæsonudsving og effekten af handelsdage. Statistikken opgøres i løbende priser, hvorfor prisudviklingen også har betydning for resultaterne. Statistikken baserer sig på firmaernes momsangivelser og har dermed tidligt et bredt dækkende datagrundlag. Statistikken er et af de første pejlemærker i forhold til den seneste udvikling i dansk økonomi på månedbasis og i denne udgivelse også et samlet resultat for året 2022.

Firmaernes køb og salg  januar 2023

15. marts 2023 - Nr. 88

Hent som PDF

Næste udgivelse: 14. april 2023

Alle udgivelser i serien: Firmaernes køb og salg

Kontakt

Kim Larsen, tlf. 81 75 12 42

Lina Maria Pedersen, tlf. 51 68 72 80

Kilder og metode

Statistikken er baseret på oplysninger, som firmaerne meddeler Skattestyrelsen ved moms-angivelsen. Yderligere oplysninger om Firmaernes køb og salg kan ses på www.dst.dk/fiks_info. Køb og salg i visse branchegrupper, fx landbrug, skovbrug og fiskeri, er for en stor dels vedkommende estimeret, da en stor del af firmaerne indberetter moms kvartalsvist eller halvårligt. Revisioner i disse branchegrupper er derfor normalt større end i andre branchegrupper. Køb og salg er opgjort i løbende priser uden moms, men inklusive punktafgifter. Der er anvendt indirekte sæsonkorrektion. For enkelte brancher er der ikke fundet sæsonbestemt variation. Firmaernes køb og salg består både af indenlandsk og udenlandsk handel, men oplysningerne om ikke-momspligtigt salg, herunder eksport, er behæftet med en vis usikkerhed. Det samme gælder dermed også firmaernes salg i alt. Se nærmere beskrivelse i statistikdokumentationen og på emnesiden. Branchefordelingen er foretaget af Danmarks Statistik i overensstemmelse med branchenomenklaturen Dansk Branchekode 2007 (DB07) efter firmaets hovedbranche.

Vis hele teksten »
« Minimer teksten
Statistik­dokumentation

Firmaernes køb og salg

Del sidens indhold
Fortsat faldende prisstigninger på årsbasis

15. marts 2023

Det samlede producentprisindeks for varer steg i februar 2023 med 8,3 pct. i forhold til samme måned sidste år. Årsstigningen i producentprisindekset er 2,2 procentpoint mindre end i sidste måned, hvor indekset steg med 10,5 pct. Importprisindeks for varer er i samme periode steget med 7,4 pct. Stigningen i importprisindekset er 2,0 procentpoint mindre end i sidste måned, hvor indekset på årsbasis steg med 9,4 pct.

Producent- og importprisindeks for varer  februar 2023

15. marts 2023 - Nr. 90

Hent som PDF

Næste udgivelse: 17. april 2023

Alle udgivelser i serien: Producent- og importprisindeks for varer

Kontakt

Nicklas Milton Elversøe, tlf. 61 15 35 98

Andreas Strøander Pedersen, tlf. 

Kilder og metode

Producentprisindeks for varer belyser udviklingen i danske producenters salgspriser på det danske marked og eksportmarkedet. Importprisindeks for varer belyser prisudviklingen i danske importørers købspriser. Priserne er opgjort uden afgifter. Se også  emnesiden Producent- og importprisindeks for varer.Metoden er beskrevet nærmere i statistikdokumentationen om Producent- og importprisindeks for varer.Denne udgivelse er en af flere konjunkturindikatorer fra Danmarks Statistik. Læs mere om konjunkturindikatorer og de nyeste nøgletal på www.dst.dk/konjunkturdata.

Vis hele teksten »
« Minimer teksten
Statistik­dokumentation

Producent- og importprisindeks for varer

Del sidens indhold
Tyske overnatninger i januar fortsætter stigning

13. marts 2023

I januar 2023 blev der overnattet 544.000 gange i udlejede danske feriehuse. Det er et fald på 33.000 overnatninger sammenlignet med januar sidste år, hvor der var exceptionelt mange overnatninger. Ses der bort fra de sidste to år, hvor verden var påvirket af COVID-19, fortsætter overnatningstallet i januar sin opadgående tendens fra årene inden pandemien. Tyskerne stod for 372.000 af overnatningerne i januar, og aldrig før har så mange tyskere overnattet i danske feriehuse i årets første måned. Sammenlignet med januar 2020 - som havde det hidtil højeste antal tyske overnatninger - er der sket en stigning på 16.000 overnatninger. På hoteller, feriecentre, vandrerhjem og campingpladser var der i januar 1,4 mio. overnatninger - hvilket også er det højeste for en januar måned. Se tal for disse overnatningsformer i Nyt fra Danmarks Statistik 2023:87.

Feriehusudlejning  januar 2023

13. marts 2023 - Nr. 86

Hent som PDF

Næste udgivelse: 14. april 2023

Alle udgivelser i serien: Feriehusudlejning

Kontakt

Karin Keller, tlf. 21 19 85 61

Majbrit Holst, tlf. 24 94 08 24

Kilder og metode

Læs mere om kilder og metoder i statistikdokumentationen og på emnesiden. Alle tal er i faktiske tal, hvis ikke andet er angivet.

Vis hele teksten »
« Minimer teksten
Statistik­dokumentation

Feriehusudlejning
Eksport og import faldt i januar

13. marts 2023

I januar faldt den samlede eksport af varer og tjenester med 5,6 pct. til 150 mia. kr. Den samlede import faldt med 4,3 pct. til 129 mia. kr. Den samlede eksport er over de seneste tre måneder faldet med 6,5 pct., mens importen er faldet med 0,3 pct. Det viser tallene opgjort i løbende priser, når der korrigeres for normale sæsonudsving.

Betalingsbalance og udenrigshandel  januar 2023

13. marts 2023 - Nr. 85

Hent som PDF

Næste udgivelse: 5. april 2023

Alle udgivelser i serien: Betalingsbalance og udenrigshandel

Kontakt

Agnes Urup, tlf. 40 13 62 87

Mads Møller Liedig, tlf. 40 12 97 72

Kilder og metode

Betalingsbalancen er en opgørelse over værdien af de økonomiske transaktioner med udlandet i en given periode. Se flere oplysninger i statistikdokumentationen for Betalingsbalance, Udenrigshandel med varer og Udenrigshandel med tjenester. 

Vis hele teksten »
« Minimer teksten
Statistik­dokumentation

Betalingsbalancen

Udenrigshandel med tjenester

Udenrigshandel med varer

Del sidens indhold
Flere danske overnatninger i januar end tidligere

13. marts 2023

I januar 2023 var der 1,4 mio. overnatninger på hoteller, feriecentre, vandrerhjem og campingpladser, hvilket er en stigning på 595.000 sammenlignet med januar sidste år. Danskerne var flittige gæster med samlet 934.000 overnatninger - ikke tidligere har der været så mange danske overnatninger i en januar. Efter to magre år hvor der stort set ikke har været nogen udenlandske turister i januar, er disse nu vendt tilbage med 446.000 overnatninger, hvilket er på niveau med årene inden COVID-19. Til sammenligning var der i feriehusene 544.000 overnatninger i januar, hvilket er et fald i forhold til januar 2022. Det er dog over niveau fra årene inden pandemien. Se flere tal for overnatninger i feriehuse i Nyt fra Danmarks Statistik 2023:86.

Overnatninger på hoteller, feriecentre, campingpladser og vandrerhjem mv.  januar 2023

13. marts 2023 - Nr. 87

Hent som PDF

Næste udgivelse: 14. april 2023

Alle udgivelser i serien: Overnatninger på hoteller, feriecentre, campingpladser og vandrerhjem mv.

Kontakt

Majbrit Holst, tlf. 24 94 08 24

Karin Keller, tlf. 21 19 85 61

Kilder og metode

Lystbådestatistikken er ikke sæsonkorrigeret. Anvendelsen af sæsonkorrektion er behæftet med usikkerhed. Dette gør sig især gældende ved helligdage som påske og pinse, der ligger i forskellige måneder fra år til år. Hvis påskeferien ligger i såvel marts som starten af april, vil sæsonkorrektionen være særlig usikker.

Vis hele teksten »
« Minimer teksten
Statistik­dokumentation

Overnatninger i lystbådehavne

Overnatninger på campingpladser

Overnatninger på hoteller, feriecentre og vandrerhjem
Fortsat lavere inflation end i forrige måned

10. marts 2023

I februar 2023 steg det samlede forbrugerprisindeks med 7,6 pct. i forhold til samme måned året før. I januar var den tilsvarende stigning 7,7 pct. Den lidt lavere inflation i februar i forhold til januar skyldes i høj grad prisændringer på gas. Det er fortsat prisændringer inden for varer, der bidrager mest til den stadig høje inflation. Varer er i gennemsnit steget 9,7 pct. det seneste år, hvilket særligt skyldes årlige prisstigninger på fødevarer. Forbrugerprisindekset ekskl. energi og ikke-forarbejdede fødevarer (kerneinflationen) havde en årsstigning på 6,7 pct. i februar, hvilket er en stigning fra 6,6 pct. måneden før. Det er bl.a. prisændringer på husleje samt restaurant- og cafebesøg, der holder kerneinflationen oppe.

Forbruger- og nettoprisindeks  februar 2023

10. marts 2023 - Nr. 83

Hent som PDF

Næste udgivelse: 11. april 2023

Alle udgivelser i serien: Forbruger- og nettoprisindeks

Kontakt

Maya Drewsen, tlf. 20 36 69 89

Christian Lindeskov, tlf. 21 22 28 57

Kilder og metode

Forbrugerprisindekset (FPI) og det danske EU-harmoniserede forbrugerprisindeks (HICP) opgøres på grundlag af de priser, forbrugerne betaler for varer og tjenester, altså inklusive moms og afgifter. I FPI indgår prisudviklingen for ejerboliger, beregnet ved estimerede lejeværdier, mens prisudviklingen for ejerboliger ikke indgår i HICP. Nettoprisindekset beregnes derimod ved så vidt muligt at fratrække indirekte skatter og afgifter, mens tilskud til nedsættelse af priserne tillægges. HICP-CT beregnes ved at fastholde satserne på de indirekte skatter og afgifter på niveauet fra december året før.

Vis hele teksten »
« Minimer teksten
Statistik­dokumentation

EU-harmoniseret forbrugerprisindeks (HICP samt HICP-CT)

Forbrugerprisindeks

Huslejeundersøgelsen

Nettoprisindeks

Del sidens indhold
Indikator peger på 1.000 flere ledige i februar

10. marts 2023

Ledighedsindikatoren viser en stigning i ledigheden på 1.000 personer fra januar til februar. Stigningen skyldes 1.300 flere ledige på dagpenge og 300 færre ledige på kontanthjælp. Ledigheden har været stigende siden november. Tallene er omregnet til fuldtidsledige og er sæsonkorrigerede.

Ledighedsindikator  februar 2023

10. marts 2023 - Nr. 82

Hent som PDF

Næste udgivelse: 13. april 2023

Alle udgivelser i serien: Ledighedsindikator

Kontakt

Anna Skovbæk Mortensen, tlf. 21 77 67 54

Mikkel  Zimmermann, tlf. 51 44 98 37

Kilder og metode

Ledighedsindikatoren er en foreløbig beregning af den månedlige ledighed og er begrebs- og afgræns-ningsmæssigt identisk med den detaljerede, officielle ledighedsstatistik (bruttoledighedsstatistikken). Det anvendte datamateriale til indikatoren bygger på arbejdsløshedskassernes foreløbige indberetninger af dagpengemodtagere samt oplysninger om tilmeldte kontanthjælpsmodtagere på jobnet.dk. Begge data-kilder er tilvejebragt via STAR. Opgørelsen er afgrænsningsmæssigt sammenfaldende med den officielle ledighedsstatistiks, men opgøres på et mindre detaljeret niveau. Danmarks Statistik overvåger løbende resultaterne og indikatorberegningens nøjagtighed i forhold til den detaljerede, officielle ledighedsstatistik. Læs mere i Ledighedsindikatoren - metodenotat (pdf) og i statistikdokumentationen om registreret ledighed.

Vis hele teksten »
« Minimer teksten
Statistik­dokumentation

Registreret ledighed
Stigning i tilgangen af nye biler i februar

10. marts 2023

Der blev registreret 12.900 nye personbiler i februar opgjort i sæsonkorrigerede tal, og det er 11,0 pct. flere end i januar. Tilgangen til husholdningerne og erhvervene i februar var hhv. 21,7 pct. og 1,3 pct. højere end i januar. Det samlede antal registreringer af nye biler i december 2022 - februar 2023 var 1,8 pct. lavere end i september-november 2022. I husholdningerne var faldet på 1,8 pct., mens tilgangen i erhvervene faldt med 1,9 pct. I denne artikel er der fokus på udviklingen i elbilernes andel af tilgangen i husholdningerne og erhvervene, herunder hvilke typer private og offentlige virksomheder, der har anskaffet sig flest/færrest elbiler.

Nyregistrerede motorkøretøjer  februar 2023

10. marts 2023 - Nr. 84

Hent som PDF

Næste udgivelse: 12. april 2023

Alle udgivelser i serien: Nyregistrerede motorkøretøjer

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Se mere i statistikdokumentationen om bilregistret og opgørelser herfra. 

Vis hele teksten »
« Minimer teksten
Statistik­dokumentation

Bilregistret og opgørelser herfra

Del sidens indhold
Fremgang for dansk akvakultur i 2021

9. marts 2023

Produktionen fra danske akvakulturanlæg (opdræt af fisk og skaldyr) steg i 2021 med 4.000 ton til 58.000 ton. Det samlede driftsresultat for sektoren steg fra et negativt resultat med 158 mio. kr. til 125 mio. kr., hvilket er på niveau med 2018. Det bedre driftsresultat skyldes, at bruttoudbyttet steg med 2 pct. og driftsomkostningerne faldt med 8 pct.

Regnskabsstatistik for akvakultur  2021

9. marts 2023 - Nr. 81

Hent som PDF

Næste udgivelse: 27. februar 2024

Alle udgivelser i serien: Regnskabsstatistik for akvakultur

Kontakt

Michael Brogaard, tlf. 51 62 70 89

Kilder og metode

Statistikken er baseret på regnskabsoplysninger for akvakulturvirksomheder indhentet fra erhvervets revisorer. Regnskaberne følger virksomhedernes regnskabsår. Desuden anvendes data fra Fiskeristyrelsens akvakulturregister og fra Miljøstyrelsen.

Vis hele teksten »
« Minimer teksten
Statistik­dokumentation

Regnskabsstatistik for akvakultur
Fortsat stigende byggeomkostninger

8. marts 2023

I fjerde kvartal 2022 steg de samlede omkostninger ved at bygge nye boliger med 1,1 pct. i forhold til kvartalet før. Stigningen skyldes, at omkostningerne til både materialer og arbejdskraft steg med hhv. 1,4 pct. og 0,4 pct. Det samlede indeks er et vægtet gennemsnit af omkostningerne ved opførelse af enfamiliehuse og etagebyggeri. I fjerde kvartal 2022 steg omkostningerne for begge typer byggeri: 1,2 pct. for enfamilieshuse og 1,1 pct. for etageboliger. Materialeomkostningerne steg 1,5 pct. for enfamiliehuse og 1,4 pct. for etagebyggeri, mens arbejdsomkostningerne steg med 0,3 pct. for begge typer byggeri.

Byggeomkostningsindeks for boliger  4. kvt. 2022

8. marts 2023 - Nr. 78

Hent som PDF

Næste udgivelse: 8. juni 2023

Alle udgivelser i serien: Byggeomkostningsindeks for boliger

Kontakt

Peter Fink-Jensen, tlf. 21 34 76 92

Kilder og metode

Byggeomkostningsindekset belyser udviklingen i omkostningerne ved at bygge en bolig og anvendes bl.a. til at prisregulere byggekontrakter.

Vis hele teksten »
« Minimer teksten
Statistik­dokumentation

Byggeomkostningsindeks for boliger
Færre modtagere af kontanthjælpsydelser i 4. kvt.

8. marts 2023

I fjerde kvartal faldt antallet af modtagere af kontanthjælpsydelser med 1.100 til 98.100 ved udgangen af december, svarende til et fald på 1,1 pct. i forhold til september. Antallet af kontanthjælpsmodtagere faldt også i tredje kvartal, mens der i andet kvartal var en stigning, som i høj grad skyldtes tilstrømningen af ukrainske flygtninge. De 98.100 modtagere ved udgangen af december er 4.200 flere end det seneste lavpunkt i marts.

Kontanthjælpsydelser (kvt.)  4. kvt. 2022

8. marts 2023 - Nr. 80

Hent som PDF

Næste udgivelse: 8. juni 2023

Alle udgivelser i serien: Kontanthjælpsydelser (kvt.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Statistikken omfatter personer, som modtager kontanthjælpsydelser, dvs. kontanthjælp og beslægtede ydelser. Denne udgivelse er baseret på sæsonkorrigerede tal. Tilbud til udlændinge sæsonkorrige¬res dog ikke pga. fraværet af sæsonmønster i serien, og derfor anvendes i stedet faktiske tal. Modtagere af kon-tant¬hjælpsydelser bliver indplaceret i visitationskategorier i forhold til deres rådighedsforpligtigelse for arbejdsmarke¬det. Modtagere, der er visiteret som enten jobparate eller åbenlyst uddannelsesparate, indgår også ved opgørelsen af den registerbaserede bruttoledighed, med mindre de har modtaget en midlertidig fritagelse for rådighed.

Vis hele teksten »
« Minimer teksten
Statistik­dokumentation

Kontanthjælpsydelser

Del sidens indhold
Kvinders arbejdsuge er 4 timer kortere end mænds

8. marts 2023

Den normale ugentlige arbejdstid var fire timer længere for mænd end kvinder i 2022, viser tal fra Arbejdskraftundersøgelsen (AKU). Mænds normale ugentlige arbejdstid, dvs. ekskl. eventuelt overarbejde, var 38,3 timer, mens den var 34,2 timer for kvinder. Omtrent halvdelen af de fire timers forskel i ugentlig arbejdstid skyldtes, at 26,6 pct. af kvinderne arbejdede på deltid, mens det kun var tilfældet for 9,2 pct. af mændene. Derimod var der ingen forskel mellem mænd og kvinder, når det gælder overtids-, aften- og weekendarbejde. Der er i opgørelsen set bort fra studerende.

Arbejdskraftundersøgelsen (år)  2022

8. marts 2023 - Nr. 77

Hent som PDF

Næste udgivelse: 14. marts 2024

Alle udgivelser i serien: Arbejdskraftundersøgelsen (år)

Kontakt

Ida Frederikke Mathiesen, tlf. 21 49 48 53

Daniel Freyr Gústafsson, tlf. 20 51 64 72

Kilder og metode

Arbejdskraftundersøgelsen benytter de internationalt anvendte definitioner af beskæftigelse og ledighed. Under-søgelsen er sammenlignelig med tilsvarende undersøgelser fra andre EU-lande offentliggjort af Eurostat. Resultater herfra ses på www.dst.dk/aku-eurostat.
Forskellen mellem arbejdskraftundersøgelsens ledighed (AKU-ledighed) og den registerbaserede ledigheds-statistik præsenteres kort i en video og beskrives desuden udførligt på www.dst.dk/ledighed.

Vis hele teksten »
« Minimer teksten
Statistik­dokumentation

Arbejdskraftundersøgelsen (AKU)
Lille stigning i afbrud på erhvervsuddannelser

8. marts 2023

Af de 41.100 elever, der begyndte på en erhvervsuddannelse i 2017, havde 38 pct. af dem afbrudt deres uddannelse efter fem år. Af de 41.600 elever, der startede i 2016, havde 37 pct. afbrudt deres uddannelse efter fem år. Der er derfor tale om en lille stigning. Afbrudstallene var dog endnu højere i 2014 og 2015, hvor 40 pct. havde afbrudt deres uddannelse efter fem år.

Tilgang og afgang fra uddannelsesgrupper  2021/2022

8. marts 2023 - Nr. 79

Hent som PDF

Næste udgivelse: Ingen planlagt

Alle udgivelser i serien: Tilgang og afgang fra uddannelsesgrupper

Kontakt

Asger Bromose Langgaard, tlf. 21 59 96 46

Kilder og metode

Tallene stammer fra overgangsregistret, som er en bearbejdet version af Elevregistret. Overgangsregistret ser på uddannelsesgrupper i stedet for enkeltuddannelser. Uddannelsesskift inden for en uddannelsesgruppe betragtes ikke som afbrud. Uddannelsesstatus opgøres i gruppen efter et og fem år i forhold til studiestart i gruppen. Opgøres frafaldet over en længere periode, vil andelen af studerende, der gennemfører eller falder fra derfor ændre sig. I forbindelse med den årlige opdatering af tallene vil der erfaringsmæssigt ske ændringer i tallene tilbage i tiden. Fx kan studerende som har afbrudt en uddannelsesgruppe skifte status fra afbrudt til igangværende, når der indberettes nye tal næste år. Særligt de seneste år må derfor betragtes som foreløbige.

Vis hele teksten »
« Minimer teksten
Statistik­dokumentation

Overgangsregistret
Høj industriproduktion trods fald i januar

7. marts 2023

Industriens produktion faldt 7,6 pct. i januar. Faldet kommer efter en usædvanlig stor stigning i december 2022, se Nyt fra Danmarks Statistik 2023:35. Produktionen kan svinge en del på månedsbasis, og set over perioden november-januar er produktionen steget markant med 7,7 pct. i forhold til de foregående tre måneder. På trods af et fald i januar klarer den danske industri sig markant bedre end mange andre vestlige lande. I januar 2023 var produktionen i Danmark 16,3 pct. højere end i januar 2022, mens produktionen i USA var stort set uændret. Tilsvarende var produktionen i EU-27 stort set uændret i december 2022 i forhold til samme måned i 2021. Industriens produktion og omsætning er første pejlemærke for udviklingen i dansk økonomi, som er baseret på indberetninger om virksomhedernes faktiske aktiviteter. Alle tal er korrigeret for normale sæsonudsving og prisudvikling.

Industriens produktion og omsætning  januar 2023

7. marts 2023 - Nr. 76

Hent som PDF

Næste udgivelse: 5. april 2023

Alle udgivelser i serien: Industriens produktion og omsætning

Kontakt

Mathias Dybdahl Bluhme, tlf. 40 22 56 37

Inger Hansen, tlf. 40 23 78 84

Kilder og metode

Metoden er beskrevet i statistikdokumentationen om industriens produktion og omsætning. Se også emnesiden Industriens produktion og omsætning. Brancherne i industrien er grupperet i fire grupper. Investeringsgoder er produktionsmidler i form af fast realkapital fx maskiner. Mellemprodukter er materialer, som andre erhverv videreforarbejder, fx kemiske produkter. Varige forbrugsgoder er fx møbler. Ikke-varige forbrugsgoder er fx fødevarer, tøj og medicin.

Vis hele teksten »
« Minimer teksten
Statistik­dokumentation

Industriens produktion og omsætning

Del sidens indhold
Mindre fald i antallet af konkurser

7. marts 2023

Der var 264 erklærede konkurser i februar blandt aktive virksomheder, når der korrigeres for normale sæsonudsving, og det er 4,5 pct. færre end i januar. Konkurserne medførte 1.476 tabte job (omregnet til fuld tid) i faktiske tal, hvilket er 13,5 pct. flere end i januar. I perioden december-februar var antallet af konkurser i aktive virksomheder 4,8 pct. lavere end i september-november, mens jobtabet var 6,6 pct. lavere. Der er i denne artikel fokus på, om den job- og omsætningsmæssige profil for en konkurs i en aktiv virksomhed er anderledes i 2022 end før COVID-19 i 2019.

Konkurser  februar 2023

7. marts 2023 - Nr. 75

Hent som PDF

Næste udgivelse: 12. april 2023

Alle udgivelser i serien: Konkurser

Kontakt

Simon Bolding Halifax, tlf. 51 29 21 91

Karina Moric, tlf. 24 78 42 12

Kilder og metode

Læs mere om kilder og metode i statistikdokumentationen.

Vis hele teksten »
« Minimer teksten
Statistik­dokumentation

Konkurser

Del sidens indhold
Flere tvangsauktioner i februar

6. marts 2023

Med 153 tvangsauktioner i februar mod 111 måneden før, er antallet af bekendtgjorte tvangsauktioner steget med 38 pct. den seneste måned, når der korrigeres for normale sæsonudsving. Stigningen skal dog ses i lyset af de rekordlave antal tvangsauktioner, der var i årene 2021 og 2022. Ser man på de to seneste tremånedersperioder, lå det samlede antal tvangsauktioner i december 2022 - februar 2023 på 391 mod 338 tvangsauktioner i perioden september-november 2022.

Tvangsauktioner  februar 2023

6. marts 2023 - Nr. 74

Hent som PDF

Næste udgivelse: 11. april 2023

Alle udgivelser i serien: Tvangsauktioner

Kontakt

Maya Drewsen, tlf. 20 36 69 89

Jakob Holmgaard, tlf. 24 87 64 56

Kilder og metode

Opgørelserne er baseret på de bekendtgjorte tvangsauktioner i Statstidende. Tidspunktet bliver fastsat ud fra den første bekendtgørelse i Statstidende.

Vis hele teksten »
« Minimer teksten
Statistik­dokumentation

Bekendtgjorte tvangsauktioner
Luftfart fortsat markant under niveau før COVID-19

3. marts 2023

Trods en stigning på 137 pct. i forhold til 2021 var antallet af afrejsende passagerer i danske lufthavne i 2022 stadig 23 pct. lavere end i 2019. I 2022 var der i alt 14,0 mio. afrejsende passagerer - hvilket svarer til et fald på 4,2 mio. i forhold til 2019. Dermed er der stadig et stykke op til niveauet før COVID-19. Pandemien sendte de internationale passagertal, som udgør langt hovedparten, i frit fald fra 16,4 mio. i 2019 til 3,8 mio. i 2020. Det er efterfølgende steget med 1,0 mio. passagerer i 2021 og yderligere 7,6 mio. i 2022 til i alt 12,5 mio. passagerer. Dette betyder, at der i 2022 var 24 pct. færre internationale passagerer end i 2019.

Luftfart (år)  2022

3. marts 2023 - Nr. 73

Hent som PDF

Næste udgivelse: 1. marts 2024

Alle udgivelser i serien: Luftfart (år)

Kontakt

Majbrit Holst, tlf. 24 94 08 24

Peter Ottosen, tlf. 30 42 91 91

Kilder og metode

Chartertrafik dækker erhvervsmæssig ikke-regelmæssig offentlig lufttrafik og er altså ikke sammenfaldende med charter- eller pakkerejser, selv om de kan foregå med chartrede fly. Statistikken er baseret på data, som lufthavnene har indberettet til Trafik-, Bygge- og Boligstyrelsen på månedsbasis.

Vis hele teksten »
« Minimer teksten
Statistik­dokumentation

Luftfart
Rekordmange udenlandske datterselskaber

2. marts 2023

Danske virksomheder havde i 2021 lidt over 15.000 datterselskaber i udlandet. I de udenlandske datterselskaber var der i 2021 1.650.000 ansatte. To tredjedele af datterselskaberne lå i Europa, og halvdelen af de europæiske datterselskaber lå i vores nabolande - Tyskland, Sverige, Norge og Storbritannien. Fra 2019 til 2021 steg antallet af datterselskabet med 850, hvilket er en stigning på 6 pct., mens antallet af ansatte steg med 173.500, hvilket er en stigning på 12 pct. Dermed var både antal selskaber og antal ansatte i 2021 højere end niveauet før COVID-19.

Danske datterselskaber i udlandet  2021

2. marts 2023 - Nr. 69

Hent som PDF

Næste udgivelse: 4. april 2024

Alle udgivelser i serien: Danske datterselskaber i udlandet

Kontakt

Emil Tappe Bang-Mortensen, tlf. 24 67 85 25

Kamilla Elkjær, tlf. 23 45 44 37

Kilder og metode

Statistikken er spørgeskemabaseret, og populationen dannes ud fra en række kilder, herunder Nationalbanken, virksomhedernes årsregnskaber og kommercielle registre. Statistikken omfatter udenlandske kontrol, hvis den direkte/indirekte ejer mere end 50 pct. eller har kontrollerende indflydelse.Statistikken over danske virksomheders udenlandske datterselskaber er årlig og er af relativ bevægelig karakter. Der kan forekomme store ændringer i omfanget af datterselskaber og ansatte. De årlige udsving skal derfor fortolkes varsomt.

Vis hele teksten »
« Minimer teksten
Statistik­dokumentation

Danske datterselskaber i udlandet

Del sidens indhold
Markant stigning i provenuet fra selskabsskatten

2. marts 2023

Provenuet fra selskabsskatten udgjorde 100,8 mia. kr. i 2021. Dette var en stigning på 33,1 mia. kr. fra 2020, svarende til en stigning på 49 pct. 2021 var ligesom 2020 præget af COVID-19. Overordnet set har dette dog ikke haft indflydelse på udviklingen i selskabernes skattepligtige indkomst i 2021. De steg nemlig med 152,0 mia. kr. til i alt 471,9 mia. kr. i 2021. Det var en stigning på 48 pct. Aktieselskaber stod for 50 pct. af det samlede provenu fra selskabsskatten i 2021.

Selskabsbeskatning  i indkomståret 2021

2. marts 2023 - Nr. 70

Hent som PDF

Næste udgivelse: Ingen planlagt

Alle udgivelser i serien: Selskabsbeskatning

Kontakt

Per Svensson, tlf. 20 56 93 96

Kilder og metode

Læs mere om kilder og metoder i statistikdokumentation.

Vis hele teksten »
« Minimer teksten
Statistik­dokumentation

Selskabsskatter
Familierne brugte 22 pct. mindre på nye biler i 2022

2. marts 2023

Ændret 02. marts 2023 kl. 13:48

Der var desværre en fejl i beregningen af forbrugerprisen særligt på elbiler, som har medført, at tallene i denne NYT ikke er retvisende. Der henvises til den seneste NYT i serien og til www.statiskstikbanken.dk/bil50 for opdaterede tal for hele perioden.

Vis hele teksten »
« Minimer teksten

Familierne i Hørsholm, Solrød og Rudersdal kommuner brugte flest penge på nye biler i 2022. Deres gennemsnitlige forbrug lå højere end 12.100 kr. pr. familie. Landsgennemsnittet var 6.200 kr. pr. familie mod 8.100 i 2021. Det totale private bilforbrug i 2022 var 19,8 mia. kr. mod 25,3 mia. kr. i 2021 eller 21,8 pct. mindre. Det lavere forbrug var en kombination af færre biler - 55.000 i 2022 mod 83.300 i 2021 - og en højere gennemsnitspris - 360.600 kr. i 2022 mod 304.500 kr. i 2021. Den højere gennemsnitspris skyldes især stigende andele af SUV'er og elbiler. Antalsmæssigt udgjorde SUV'erne 51,4 pct. af familiernes nye biler i 2022 mod 42,3 pct. i 2021, mens de værdimæssigt udgjorde 60,1 pct. mod 52,0 pct. De fuldt eldrevne SUV'er stod for 22,0 pct. af familiernes biler i 2022 og 28,6 pct. af forbruget mod 10,7 pct. og 14,7 pct. i 2021.

Nyregistrerede motorkøretøjer (tillæg)  2022 værdien af nyregistrerede personbiler

2. marts 2023 - Nr. 71

Hent som PDF

Næste udgivelse: 4. marts 2024

Alle udgivelser i serien: Nyregistrerede motorkøretøjer (tillæg)

Kontakt

Karina Moric, tlf. 24 78 42 12

Simon Bolding Halifax, tlf. 51 29 21 91

Kilder og metode

Beløbene viser den samlede sum, som ejerne har betalt for deres nye biler inklusive moms og afgifter mv. Leasingbiler indgår ikke i opgørelsen, da leasingtagerens/brugerens udgift i princippet er en lejeudgift og ikke en investering.

Vis hele teksten »
« Minimer teksten
Statistik­dokumentation

Bilregistret og opgørelser herfra
Ledigheden steg med 500 i januar

2. marts 2023

Fra december til januar steg antallet af ledige med 500 til 81.000 personer, svarende til en stigning fra 2,7 til 2,8 pct. af arbejdsstyrken. Stigningen i januar skyldtes 700 flere aktiverede ledige og 100 færre ikke-aktiverede ledige.

Arbejdsløsheden (md.)  januar 2023

2. marts 2023 - Nr. 72

Hent som PDF

Næste udgivelse: 30. marts 2023

Alle udgivelser i serien: Arbejdsløsheden (md.)

Kontakt

Carsten Bo Nielsen, tlf. 23 74 60 17

Mikkel  Zimmermann, tlf. 51 44 98 37

Kilder og metode

Danmarks Statistik offentliggør på baggrund af et mindre detaljeret og mindre opdateret datagrundlag en hurtig, månedlig ledighedsindikator omkring 12 dage efter udgangen af referencemåneden. Ledighedsindikatoren er en tidlig indikation af, hvad bruttoledighedsstatistikken (denne offentliggørelse) for samme måned vil vise ca. 18 dage senere.

Vis hele teksten »
« Minimer teksten
Statistik­dokumentation

Registreret ledighed

Del sidens indhold
Fald i slagtningerne af svin

1. marts 2023

Der blev slagtet 4.267.000 svin i fjerde kvartal 2022, hvilket er 9 pct. færre end i samme kvartal 2021. Det lavere antal slagtninger skyldes en mindre bestand af svin i Danmark. Den 1. januar 2023 var der 11,5 mio. svin, hvilket var et fald på 1,6 mio. svin på et år, se Nyt fra Danmarks Statistik 2023:37. De foreløbige tal for eksporten af svin, som primært er smågrise til opfedning i udlandet, udviste derimod kun et minimalt fald på 1 pct. Antallet af svin falder både herhjemme og i resten af Europa.

Animalsk produktion (kvt.)  4. kvt. 2022

1. marts 2023 - Nr. 68

Hent som PDF

Næste udgivelse: 9. juni 2023

Alle udgivelser i serien: Animalsk produktion (kvt.)

Kontakt

Mona Larsen, tlf. 24 81 68 47

Kilder og metode

Oplysningerne om mængder indsamles hos aftagerne af animalske produkter, Fødevare- styrelsen og Landbrug & Fødevarer. Eksporten opgøres i den officielle udenrigshandelsstatistik, suppleret med oplysninger fra landbrugets afgiftsfonde. Slagtningerne hos producenterne fastsættes skønsmæssigt. Kilderne er mere konkret beskrevet i statistikdokumentationerne.

Vis hele teksten »
« Minimer teksten
Statistik­dokumentation

Animalske landbrugsprodukter

Pelsdyrproduktion (Afsluttet)

Pris- og mængdeudvikling i jordbruget (Afsluttet)

Slagtedyr og kødproduktion

Ægproduktion

Landbrugs- og gartneritællingen

Mælk og mejeriprodukter

Del sidens indhold
Industriens omsætning rundede 1.000 mia. i 2022

1. marts 2023

I 2022 steg omsætningen i industrien inkl. råstofindvending til 1.093 mia. kr., hvilket er en fremgang på 167 mia. kr. eller 18,0 pct. i forhold til 2021. Den samlede omsætning omfatter salg af egne varer, herunder salg af varer produceret hos underleverandører samt handelsvarer (dvs. varer, der er købt hjem, færdigproduceret og solgt videre). Herudover omfatter salget industrielle tjenesteydelser. Industriens omsætning ekskl. råstofindvinding er steget med 153 mia. kr. til 1.061 mia. kr. i 2022 svarende til en fremgang på 16,8 pct. i forhold til 2021. Det skal bemærkes, at statistikken opgøres i løbende priser, hvorfor resultaterne til dels skal ses i lyset af den senere tids prisudvikling.

Industriens salg af varer (år)  2022

1. marts 2023 - Nr. 66

Hent som PDF

Næste udgivelse: 1. marts 2024

Alle udgivelser i serien: Industriens salg af varer (år)

Kontakt

Heidi Sørensen, tlf. 24 79 86 81

Morten Skovrider Kollerup, tlf. 24 52 61 68

Statistik­dokumentation

Industriens salg af varer (kvt.)

Del sidens indhold